69. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1006560/422-12/0016 της 16/17 Ιαν. 1996 (ΦΕΚ Β΄ 23) Αναπροσαρμογή ποσοστού προσαύξησης εκπρόθεσμης καταβολής οφειλών προς το Δημόσιο. Έχοντας υπόψη : 1.Τις διατάξεις του Ν.Δ. 356/74 «Περί Κώδικος Εισπράξεως Δημοσίων Εσόδων». 2.Τις διατάξεις της παρ. 1 του άρθρ. 6 του ιδίου ως άνω Ν.Δ/τος, όπως αντικαταστάθηκαν με τις διατάξεις του άρθρ. 28 του Νόμ. 1882/1990 (ΦΕΚ 43/Α) και συμπληρώθηκαν με τις διατάξεις της παρ. 15 του άρθρ. 22 του Νόμ. 2166/1993 (ΦΕΚ 137/Α), σύμφωνα με τις οποίες παρέχεται εξουσιοδότηση στον Υπουργό Οικονομικών να αναπροσαρμόζει με αποφάσεις του το ποσοστό της προσαύξησης εκπρόθεσμης καταβολής. 3.Την αριθ. 2031207/3966-12/0016/7.4.92 (ΦΕΚ 270/Β) απόφασή μας με την οποία αναπροσαρμόστηκε το ποσοστό προσαύξησης εκπρόθεσμης καταβολής οφειλών προς το Δημόσιο. 4.Το γεγονός ότι τα επιτόκια χορηγήσεων και καταθέσεων των πιστωτικών ιδρυμάτων, όπως και αυτά των εντόκων γραμματίων του Δημοσίου μειώνονται συνεχώς. 5.Την αριθ. 1026431/268/0006Α/2.3.94 (ΦΕΚ 154/Β) κοινή απόφαση του Πρωθυπουργού και του Υπουργού Οικονομικών, με την οποία εκχωρούνται αρμοδιότητες στους Υφυπουργούς Οικονομικών. 6.Το γεγονός ότι η παρούσα απόφαση δεν προκαλεί δαπάνη στον Κρατικό Προϋπολογισμό, αποφασίζουμε: Το ποσοστό των προσαυξήσεων εκπρόθεσμης καταβολής των χρεών προς το Δημόσιο, που προβλέπονται στις διατάξεις του άρθρ. 6 του Ν.Δ. 356/1974 (ΚΕΔΕ) όπως ισχύουν σήμερα, μειώνεται και ορίζεται σε 2% για κάθε μήνα καθυστέρησης μέχρι την ημερομηνία καταβολής τους. Τα οριζόμενα στην παραπάνω παράγραφο εφαρμόζονται, χωρίς αναδρομική ισχύ και για τα χρέη προς το Δημόσιο τα οποία μέχρι την έναρξη ισχύος της παρούσης έχουν καταστεί ληξιπρόθεσμα και δεν έχουν εξοφληθεί και για όσο χρονικό διάστημα από την ημερομηνία αυτή και μετά καθυστερούν να εξοφληθούν. Η απόφασή μας αυτή ισχύει από 1 Φεβρ. 1996. Σελ. 212,528 Τεύχος 1241-Σελ.. 30 25.Γ.β.69 Κώδικας περί Εισπράξεως Δημοσίων Εσόδων 